Pelēča ezers
Pelēča ezers (arī Pelēču ezers) ir subglaciālas izcelsmes ezers Preiļu novada Aizkalnes pagastā. Izvietojies pagasta dienvidos uz robežas ar Pelēču pagastu. Krasti zemi, slīpi, lēzeni, dibens — dūņains, dūņu slānis līdz 2 m. Ietek četri grāvji, tajā skaitā grāvis no Limankas ezera, iztek strauts uz Jašu. Mīt līdaka, asaris, rauda, līnis, karūsa, plaudis, ķīsis, ausleja, plicis. Austrumu krastā atpūtas vietas, peldvietas. Austrumu krastā Pelēčankas ciems, rietumu — Rošmoni. Gar rietumu krastu iet autoceļš P58, gar dienvidaustrumu — V748. Ezera rietumu krastam piekļaujas dabas liegums Pelēču ezera purvs.